Rethemnos Live

Kοπή της Αγιοβασιλόπιτας του Συλλόγου Εθελοντών Αιμοδοτών Ν. Ρεθύμνου ΔΟΤΕΣ ΖΩΗΣ
2025-02-12 18:00 - 21:00 (Europe/Athens) | Achillion Palace, Γιαμπουδάκη 27, Ρέθυμνο, Ρεθύμνου, 74100, Ελλάδα
Με χαρά σας προσκαλούμε στην κοπή της Αγιοβασιλόπιτας, την Τετάρτη 12 Φεβρουαρίου 2025 και ώρα 6μμ – 9μμ στο ξενοδοχείο Αchillion Palace!
Δέκα χρόνια τώρα, με την αγάπη και τη στήριξή σας, χαρίζουμε ζωή μέσα από την εθελοντική αιμοδοσία και τη δωρεά μυελού των οστών. Ελάτε να γιορτάσουμε αυτή τη διαδρομή μαζί, να μοιραστούμε όμορφες στιγμές και να ανταλλάξουμε ευχές για τη νέα χρονιά!
Η είσοδος είναι ελεύθερη και η παρέα σας το πιο πολύτιμο δώρο για εμάς.
Σας περιμένουμε με χαμόγελο!
Ο Πρόεδρος και τα μέλη του Δ.Σ.
του Συλλόγου Εθελοντών Αιμοδοτών Ν. Ρεθύμνου ΔΟΤΕΣ ΖΩΗΣ

Oμιλία του π. Χαράλαμπου Λίβυου Παπαδόπουλου στο Σπήλι
2025-02-14 18:00 | Σπήλι Αγίου Βασιλείου, Σπήλι, Ρέθυμνο, Ρεθύμνου, Ελλάδα
Ομιλία του π. Χαράλαμπου Παπαδόπουλου με θέμα: «Ό,τι λάμπει δεν είναι Χριστός» θα πραγματοποιηθεί την Παρασκευή 14 Φεβρουαρίου 2025 στις 6.00 μ.μ. στο Σπήλι, στο Πατριαρχικό Πνευματικό Κέντρο της Ιεράς Μητροπόλεως.
Ο πρωτοπρεσβύτερος π. Χαράλαμπος Παπαδόπουλος (π. Λίβυος) είναι θεολόγος, συγγραφέας και εφημέριος στον Πύργο Μονοφατσίου της Ι. Μ. Γορτύνης και Αρκαδίας.
Στα πλαίσια της εκδήλωσης ο Σύνδεσμος Κληρικών της Ιεράς Μητροπόλεως θα ευλογήσει και θα κόψει την Αγιοβασιλόπιτα.
Θα υπάρχει λεωφορείο για τη μετακίνηση από το Ρέθυμνο προς το Σπήλι με επιστροφή.
Για κράτηση θέσης στο λεωφορείο και πληροφορίες: τηλ. 6971957258 κ. Γεωργία και 6972827555 κ. Ελένη
Είσοδος ελεύθερη

Παρουσίαση του βιβλίου «Το Βιβλίο της Οσφυαλγίας και της Ισχιαλγίας»
2025-02-14 18:30 | Achillion Palace, Γιαμπουδάκη 27, Ρέθυμνο, Ρεθύμνου, 74100, Ελλάδα
Παρασκευή 14 Φεβρουαρίου – 18:30
Achillion Palace
Σας προσκαλούμε στην παρουσίαση του βιβλίου «Το Βιβλίο της Οσφυαλγίας και της Ισχιαλγίας: Από την Κατανόηση στην Αντιμετώπιση» των συγγραφέων Αλέξανδρου Χατζηπαύλου, Δημήτρη Τσιτσιρόπουλου και Ronald Lindsey.
Προλογίζει ο Χρήστος Λιονής, Ομότιμος Καθηγητής Γενικής Ιατρικής & Πρωτοβάθμιας Φροντίδας Υγείας ΠΑΓΝΗ.
Παρουσιάζει ο Αλέξανδρος Χατζηπαύλου, Ομότιμος Καθηγητής Ορθοπαιδικής ΠΑΓΝΗ.
Η εκδήλωση τελεί υπό την αιγίδα του Ιατρικού Συλλόγου Ρεθύμνου, της Ιατρικής Εταιρείας Ρεθύμνου, του Π.Τ. Χανίων Ρεθύμνου και του Πανελλήνιου Συλλόγου Φυσιοθεραπευτών.
Είσοδος ελεύθερη!

Κοπή της πίτας του Πολιτιστικού Συλλόγου Ασή Γωνιάς
2025-02-15 21:00 | ΑΣΤΡΟ Live, Chanion, Rethymno, Ρεθύμνου, 741 32, Greece
Κοπή της πίτας του Πολιτιστικού Συλλόγου Ασή Γωνιάς θα πραγματοποιηθεί το Σάββατο 15 Φεβρουαρίου στο Κέντρο Άστρο.
Θα σας διασκεδάσουν οι Αναστάσης Μπούχλης και Αντώνης Κουράκης με το συγκρότημα τους.
Είσοδος 20 ευρώ με πλήρες μενού και κρασί.
έναρξη 21.00.

Εκδήλωση κοπής της πρωτοχρονιάτικης πίτας των Συνταξιούχων του ΟΑΕΕ Ρεθύμνου
2025-02-16 13:30 | Σωματάς Ρεθύμνου, Σωματάς Ρεθύμνου, Ρεθύμνου, Ελλάδα
Εκδήλωση κοπής της πρωτοχρονιάτικης πίτας των Συνταξιούχων του ΟΑΕΕ Ρεθύμνου θα πραγματοποιηθεί την Κυριακή 16 Φεβρουαρίου στην Ταβέρνα του Χατζησπύρου στον Σωματά στις 13.30 το μεσημέρι.
Ένα πλούσιο μενού και ζωντανή Κρητική μουσική θα μας χαρίσουν όμορφες στιγμές χαράς. Προσδοκία μας ή μεγάλη συμμετοχή των Συνταξιούχων και όχι μόνο!
Παράκληση προμηθευτήτε έγκαιρα μέχρι την Παρασκευή 14/2/25 την πρόσκλησή σας αξίας 20 ευρώ από τα μέλη του Δ.Σ
Ευχόμαστε μια καλή χρονιά σε όλους!
Περπιράκης Κοσμάς Πρόεδρος
Σπυριδάκη Ελένη Γ.Γραμματέας

Ομιλία στο Σπήλι με θέμα: «Γονεϊκή Επιτρεπτικότητα: οι συνέπειες στην ψυχική ζωή των παιδιών»
2025-02-17 18:00 | Δημαρχείο Σπηλίου, Σπήλι Ρεθύμνου, Σπήλι Ρεθύμνου, Ρεθύμνου, Ελλάδα
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε Ρεθύμνης, στα πλαίσια της συνεργασίας του με τους Δήμους της Π.Ε. Ρεθύμνου, την Ιερά Μητρόπολη Ρεθύμνης και Αυλοποτάμου και την Ιερά Μητρόπολη Λάμπης, Συβρίτου και Σφακίων, τις Διευθύνσεις Πρωτοβάθμιας και Δευτεροβάθμιας Διεύθυνσης Ρεθύμνου και τους κατά τόπους φορείς και Πολιτιστικούς Συλλόγους υλοποιεί σειρά ομιλιών για γονείς με θέμα: «Γονεϊκή Επιτρεπτικότητα: οι συνέπειες στην ψυχική ζωή των παιδιών», σε όλη την Περιφερειακή ενότητα Ρεθύμνου.
Η ανατροφή των παιδιών αποτελεί μια από τις πιο απαιτητικές, αλλά και πιο ουσιαστικές ευθύνες που έχει ένας γονιός. Αρκετές φορές οι γονείς, στην προσπάθειά τους να διαμορφώσουν ένα υποστηρικτικό και μη αυστηρό περιβάλλον για τα παιδιά τους, προκειμένου να προάγουν τη δημιουργικότητα, την αυτονομία και την αυτοπεποίθησή τους, πέφτουν στην παγίδα της επιτρεπτικότητας, ενός γονικού στυλ που χαρακτηρίζεται από χαλαρότητα ως προς τα όρια και τους κανόνες.
Σε μια εποχή που το μεγάλωμα των παιδιών είναι γεμάτο προκλήσεις και ανασφάλειες, στόχος μας είναι να συναντηθούμε με τους γονείς , να συζητήσουμε τον τρόπο που η επιτρεπτικότητα στην ανατροφή των παιδιών μπορεί να επηρεάσει την ψυχική υγεία και την κοινωνική τους ανάπτυξη και να αναδείξουμε τη σημασία της υγιούς οριοθέτησης.
Η ομιλία θα πραγματοποιηθεί τη Δευτέρα 17/02/2025 και ώρα 18.00, στο Δημαρχείο Σπηλίου, Αίθουσα Εκδηλώσεων.

Ομιλία στο Ατσιπόπουλο για την πρόληψη της χρήσης αλκοόλ από εφήβους
2025-02-19 18:00 | Γυμνασιο Ατσιποπουλου, Παναγιάς Ελιές, Αγίας Ζώνης, Ατσιπόπουλο, Ρεθύμνου, 741 50, Ελλάδα
Την Τετάρτη 19 Φεβρουαρίου, στις 18:00, θα πραγματοποιηθεί μια σημαντική ομιλία με θέμα «Πρόληψη της Χρήσης Αλκοόλ από Εφήβους – Ο Ρόλος της Οικογένειας».
Η εκδήλωση θα λάβει χώρα στο Αμφιθέατρο του Γυμνασίου Ατσιποπούλου και απευθύνεται σε γονείς, κηδεμόνες, εκπαιδευτικούς και όλους όσοι ενδιαφέρονται για την προστασία και τη σωστή διαπαιδαγώγηση των νέων.
Κεντρική ομιλήτρια θα είναι η Λύβια Κουτσάκη – Τρουλλινού, ψυχολόγος και Αναπληρώτρια Επιστημονικά Υπεύθυνη του Κέντρου Πρόληψης Π.Ε. Ρεθύμνου.
Η εκδήλωση διοργανώνεται από τον Σύλλογο Γονέων και Κηδεμόνων του Γυμνασίου Ατσιποπούλου, σε συνεργασία με το Κέντρο Πρόληψης Π.Ε. Ρεθύμνου.

Βραδιές οικολογίας στο Ρέθυμνο
2025-02-19 19:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Βραδιές οικολογίας συνδιοργανώνουν ο Δήμος Ρεθύμνης και το Πανεπιστήμιο Κρήτης. Πρόκειται για διαλέξεις και συζητήσεις που προσφέρουν μία διαφορετική αντίληψη για τον κόσμο.
Αυτή την Τετάρτη 19 Φεβρουαρίου, στις 7 και μισή το απόγευμα στο Πολιτιστικό Κέντρο «ΞΕΝΙΑ», το θέμα συζήτησης είναι: «Οικολογία & Υγεία. Συζητώντας τους κοινωνικούς προσδιοριστές της υγείας …από το άτομο στο περιβάλλον».
Ομιλητές:

Χρήστος Λιονής, Ομότιμος Καθηγητής Γενικής Ιατρικής και Πρωτοβάθμιας Φροντίδας Υγείας, Ιατρική Σχολή ΠΚ
Μαριλένα Αναστασάκη, Ερευνήτρια Δημόσιας Υγείας και Επιδημιολογίας. Διδάκτωρ ΠΚ, Ιατρική Σχολή ΠΚ
Πέτρος Κουτράκης, Καθηγητής Περιβάλλοντος και Υγείας, Εθνική Σχολή Δημόσιας Υγείας, Πανεπιστήμιο Harvard, ΗΠΑ

με τη συμμετοχή της εθελοντικής ομάδας Νοιάζομαι και δρω
Συνδιοργάνωση

Βοτανικός Κήπος Πανεπιστημίου Κρήτης, Κοσμητεία Σχολής Επιστημών Αγωγής,
Πρόγραμμα Μεταπτυχιακών Σπουδών «Πράσινη Βιολογία», Τμήμα Παιδείας Δήμου Ρεθύμνης

Τελετή απονομής βραβείων του Πανεπιστημίου Κρήτης
2025-02-20 18:00 | Ωδείο Ρεθύμνου, Βερνάδου 2, Ρέθυμνο, Ρεθύμνου, 74100, Ελλάδα
Το Πανεπιστήμιο Κρήτης διοργανώνει την τελετή απονομής των Βραβείων «Άριστης Διδακτορικής Διατριβής», «Νέου Ερευνητή», «Έρευνας» και «Κοινωνικής Προσφοράς» για τα ακαδημαϊκά έτη 2022, 2023 και 2024.
Η εκδήλωση θα πραγματοποιηθεί την Πέμπτη 20 Φεβρουαρίου 2025 και ώρα 18:00 στο Ωδείο Ρεθύμνου και αποτελεί έναν θεσμό που τιμά την αριστεία, την επιστημονική έρευνα και την κοινωνική συνεισφορά της πανεπιστημιακής κοινότητας.
Την απονομή των βραβείων θα κάνει ο Πρύτανης του Πανεπιστημίου Κρήτης Καθηγητής Γεώργιος Μ. Κοντάκης
Για περισσότερες πληροφορίες και το αναλυτικό πρόγραμμα της εκδήλωσης, παρακαλούμε επισκεφτείτε τον σύνδεσμο.

Ρεθεμνιώτικο Καρναβάλι: Έκθεση με θέμα «Η ορδή: Ο άρχοντας της αταξίας (Lord of Misrule)»
2025-02-21 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Ανακάλυψε τη μαγεία του καρναβαλιού μέσα από την τέχνη!
Η Πολυμεσική Έκθεση «Η ορδή: Ο άρχοντας της αταξίας (Lord of Misrule)» ανοίγει τις πόρτες της στο κοινό, σε συνεργασία με το 11ο Εργαστήριο Ζωγραφικής της Ανώτατης Σχολής Καλών Τεχνών, και φέρνει στο φως τη διαρκή ανατροπή των κανόνων και τη χαρά της αταξίας που χαρακτηρίζει το Ρεθεμνιώτικο Καρναβάλι! 🌟
Μια μοναδική ευκαιρία να ζήσετε τον κόσμο του καρναβαλιού μέσα από τη ματιά των καλλιτεχνών, με έργα που αποτυπώνουν την ενέργεια και την ελευθερία του!
Παρασκευή 21 Φεβρουαρίου, 19:00
Σπίτι του Πολιτισμού, Βερνάρδου 12 (παλιά πόλη)
Είσοδος ελεύθερη

Αποκριάτικο πάρτι 16ου Δημοτικου Σχολειου
2025-02-22 17:00 | 16ο Δημοτικό Σχολείο Ρεθύμνου, Ιεράς Μητροπόλεως 11, Ρέθυμνο, Ρεθύμνου, 74132, Greece
Με χαρά σας ανακοινώνουμε ότι το Σάββατο 22 Φεβρουαρίου 2025 και ώρα 17:00 στο Σχολείο μας διοργανώνουμε το Αποκριάτικο πάρτυ μας με θέμα αποκριάτικης στολής, τον παλιό ελληνικό κινηματογράφο.
Σας περιμένουμε να διασκεδάσουμε μικροί και μεγάλοι με συναυλία από τους ΜπΑΜπΑροκάδες, χορό, τραγούδι, facepainting και πολλά άλλα.
Η είσοδος θα είναι ελεύθερη.
ΚΑΛΗ ΑΠΟΚΡΙΑ!

Ομιλία στα Λιβάδια με θέμα «Γονεϊκή Επιτρεπτικότητα: οι συνέπειες στην ψυχική ζωή των παιδιών»
2025-02-24 18:00 | Λιβάδια Μυλοποτάμου, Livadia, Ρεθύμνου, 740 51, Greece
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε Ρεθύμνης, στα πλαίσια της συνεργασίας του με τους Δήμους της Π.Ε. Ρεθύμνου, την Ιερά Μητρόπολη Ρεθύμνης και Αυλοποτάμου και την Ιερά Μητρόπολη Λάμπης και Σφακίων, τις Διευθύνσεις Πρωτοβάθμιας και Δευτεροβάθμιας Διεύθυνσης Ρεθύμνου και τους κατά τόπους φορείς και Πολιτιστικούς Συλλόγους συνεχίζει τη σειρά ομιλιών για γονείς με θέμα: «Γονεϊκή Επιτρεπτικότητα: οι συνέπειες στην ψυχική ζωή των παιδιών», σε όλη την Περιφερειακή ενότητα Ρεθύμνου.
Η ανατροφή των παιδιών αποτελεί μια από τις πιο απαιτητικές, αλλά και πιο ουσιαστικές ευθύνες που έχει ένας γονιός. Αρκετές φορές οι γονείς, στην προσπάθειά τους να διαμορφώσουν ένα υποστηρικτικό και μη αυστηρό περιβάλλον για τα παιδιά τους, προκειμένου να προάγουν τη δημιουργικότητα, την αυτονομία και την αυτοπεποίθησή τους, πέφτουν στην παγίδα της επιτρεπτικότητας, ενός γονικού στυλ που χαρακτηρίζεται από χαλαρότητα ως προς τα όρια και τους κανόνες.
Σε μια εποχή που το μεγάλωμα των παιδιών είναι γεμάτο προκλήσεις και ανασφάλειες, στόχος μας είναι να συναντηθούμε με τους γονείς , να συζητήσουμε τον τρόπο που η επιτρεπτικότητα στην ανατροφή των παιδιών μπορεί να επηρεάσει την ψυχική υγεία και την κοινωνική τους ανάπτυξη και να αναδείξουμε τη σημασία της υγιούς οριοθέτησης.
Η ομιλία θα πραγματοποιηθεί τη Δευτέρα 24/02/2025 και ώρα 18.00, στο Δημοτικό Σχολείο Λιβαδίων.

Εκδήλωση στο Ρέθυμνο για τα 100 χρόνια από τη γέννηση και 20 χρόνια από τον θάνατο του ποιητή Μανόλη Αναγνωστάκη
2025-02-24 19:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Με αφορμή τη συμπλήρωση 100 χρόνων από τη γέννηση και 20 χρόνων από τον θάνατο του Μανόλη Αναγνωστάκη, η εφημερίδα «Η Εποχή» και οι φίλοι της Εποχής στο Ρέθυμνο διοργανώνουν εκδήλωση στη μνήμη του ποιητή με θέμα «Μανόλης Αναγνωστάκης: ποίηση και πολιτική».
Ο Μανόλης Αναγνωστάκης ήταν ένας από τους σημαντικότερους ποιητές και κριτικούς λογοτεχνίας της μεταπολεμικής εποχής· ένας διανοούμενος με ισχυρή πολιτική ταυτότητα και με έντονο στην ποίηση του το αποτύπωμα της διάψευσης των οραμάτων της Αριστεράς στη μεταπολεμική κοινωνία.
Γεννήθηκε στη Θεσσαλονίκη, αλλά είχε καταγωγή από τα Ρούστικα και το Νεφς Αμάρι Ρεθύμνου. Σπούδασε ιατρική στη Θεσσαλονίκη και ειδικεύτηκε στην ακτινολογία στη Βιέννη. Έζησε στη Θεσσαλονίκη μέχρι το 1978 οπότε και εγκαταστάθηκε στην Αθήνα, συνεχίζοντας να ασκεί το επάγγελμα του ακτινολόγου.
Πήρε μέρος στην Αντίσταση ως στέλεχος της ΕΠΟΝ. Το 1943 συνελήφθη από τις γερμανικές αρχές και φυλακίστηκε στο στρατόπεδο Παύλος Μελάς, Στη διάρκεια του Εμφυλίου συνελήφθη για συνωμοτική δράση και φυλακίστηκε στο Γεντί Κουλέ (1948-1951), ενώ το 1949 καταδικάστηκε σε θάνατο από έκτακτο στρατοδικείο. Το 1970, μαζί με τους Γιώργο Σεφέρη, Στρατή Τσίρκα, τη σύζυγό του Νόρα Αναγνωστάκη και άλλους, μετείχε στην αντιστασιακή έκδοση «Δεκαοχτώ κείμενα», ένα εγχείρημα με σαφή αντιδικτατορικό χαρακτήρα που έσπασε την τρίχρονη σιωπή των ελλήνων λογοτεχνών.
Εξέδωσε το πρωτοποριακό περιοδικό «Κριτική» (1959-1961) και, με το προσωπείο Μανούσος Φάσσης, εξέδωσε σατιρικά ποιήματα (1980, 1986). Ποιήματα του μελοποιήθηκαν από τον Μίκη Θεοδωράκη, τον Θάνο Μικρούτσικο και άλλους συνθέτες. Διατηρούσε τακτική στήλη με το ψευδώνυμο «θείος Λένον» στο περιοδικό «Θούριος» της ΕΚΟΝ Ρήγας Φεραίος (1981-1982). Διετέλεσε τακτικός αρθρογράφος της «Αυγής» για 15 περίπου χρόνια στη Μεταπολίτευση και επανειλημμένα υποψήφιος βουλευτής του ΚΚΕ Εσωτερικού.
Παρέμεινε μέχρι τέλους αριστερός ενταγμένος στην Αριστερά, αλλά και αυστηρός και στοχαστικός κριτικός της Αριστεράς.
Στην εκδήλωση θα μιλήσουν οι παρακάτω ομιλητές με τις ακόλουθες εισηγήσεις:

«Μανόλης Αναγνωστάκης. Ποίηση – “αγωνία για την εποχή”»: Αγγέλα Γιώτη (αναπληρώτρια καθηγήτρια νεοελληνικής και συγκριτικής φιλολογίας στο Πανεπιστήμιο Κρήτης).
«Όψεις της νεότητας στην ποίηση του Μανόλη Αναγνωστάκη»: Κωνσταντίνος Καλαϊτζάκης (υποψήφιος διδάκτωρ νεοελληνικής φιλολογίας στο Πανεπιστήμιο Κρήτης και γραμματέας του «Ομίλου Φίλων του Ποιητή Μανόλη Αναγνωστάκη» που εδρεύει στα Ρούστικα Ρεθύμνου).
«Σκέψεις για μια βιογραφία ενός ποιητή σε ανάποδους καιρούς»: Βαγγέλης Καραμανωλάκης (καθηγητής νεότερης και σύγχρονης ιστορίας στο Εθνικό και Καποδιστριακό Πανεπιστήμιο Αθηνών και πρόεδρος των «Αρχείων Σύγχρονης Κοινωνικής Ιστορίας» ΑΣΚΙ)

Θα παρεμβάλλονται σύντομα βίντεο με οπτικοακουστικό υλικό:

Ο Μανόλης Αναγνωστάκης απαγγέλει το ποίημά του «Η αγάπη είναι ο φόβος»
«Επιτύμβιον», σε ποίηση του Μανόλη Αναγνωστάκη και σύνθεση του Νότη Μαυρουδή, από τη συναυλία που διοργάνωσε το 1983 στη Νυρεμβέργη η Ελληνική Κοινότητα της πόλης (υπεύθυνος πολιτισμού: Σκεύος Παπαϊωάννου). Στην κιθάρα ο Νότης Μαυρουδής και στο τραγούδι ο Πέτρος Πανδής.
Μίξη των μελοποιημένων ποιημάτων «Όταν μιαν άνοιξη» και «Όλα έχουν αποδελτιωθεί» του Μανόλη Αναγνωστάκη που έκανε ο ίδιος ο συνθέτης τους Μίκης Θεοδωράκης και τραγουδούν οι Μαργαρίτα Ζορμπαλά και Πέτρος Πανδής.
«Κι ήθελε ακόμη» (1978) σε ποίηση Μανώλη Αναγνωστάκη, μουσική Θάνου Μικρούτσικου, ερμηνεία Μαρίας Δημητριάδη και απαγγελία του ποιητή.
«Δρόμοι παλιοί», σε ποίηση Μανόλη Αναγνωστάκη και μουσική Μίκη Θεοδωράκη, από την τιμητική εκδήλωση για τον Μανόλη Αναγνωστάκη που διοργάνωσε το «Ωδείο Ριζοπούλου και το «Πολιτιστικό Κέντρο του Δήμου Νέου Ηρακλείου Αττικής Βίλλα Στέλλα» το 1996 με την παρουσία του ποιητή. Τραγουδούν οι Doris Händig, Βίκη Σταθοπούλου, Καίτη Αϊβατζίδου και Βασίλης Φακίτσας

Την εκδήλωση θα συντονίσει ο Σκεύος Παπαϊωάννου, ομότιμος καθηγητής του Πανεπιστημίου Κρήτης.
Η εκδήλωση θα πραγματοποιηθεί τη Δευτέρα 24 Φεβρουαρίου, ώρα 19:30, στο Σπίτι του Πολιτισμού (Εμμανουήλ Βερνάρδου 12 στην παλιά πόλη του Ρεθύμνου). Θα διατίθενται αντίτυπα του «Ημερολογίου 2025» με δημιουργίες που εμπνεύστηκαν από την ποίησή του Μανόλη Αναγνωστάκη δώδεκα γνωστοί δημιουργοί κόμικς και σκιτσογράφοι.
Το «Ημερολόγιο 2025» εξέδωσε η Εποχή.

Παρουσίαση του βιβλίου «Κουβεντιάζοντας για τη ζωή και την υγεία»
2025-02-26 19:00 | Πανεπιστήμιο Κρήτης Ρέθυμνο, Πανεπιστήμιο Κρήτης, Ρέθυμνο, Ρεθύμνου, 74100, Greece
Το Πανεπιστήμιο Κρήτης σας προσκαλεί στην παρουσίαση του βιβλίου: «Κουβεντιάζοντας για τη ζωή και την υγεία: μέσα από τις αφηγήσεις του Λουδοβίκου των Ανωγείων και τα σχόλια του Χρήστου Λιονή».
Τετάρτη 26 Φεβρουαρίου 2025 – 19:00
Αμφιθέατρο Δ3, Πανεπιστημιούπολη Γάλλου, Ρέθυμνο
Στην εκδήλωση θα απευθύνουν χαιρετισμό:
Γιώργος Κοντάκης, Πρύτανης του Πανεπιστημίου Κρήτης
Ελένη Παπαδάκη, Κοσμήτορας της Ιατρικής Σχολής του Πανεπιστημίου Κρήτης
Το βιβλίο θα παρουσιάσουν οι Βαφειάς Νικόλαος, Πουρκός Μάριος, Στριλιγκά Μαρία, Συμβουλάκης Εμμανουήλ, Αναστασάκη Μαριλένα, Συνέσιου Μαργαρίτα
Στην εκδήλωση θα τραγουδήσει ο Λουδοβίκος των Ανωγείων
Συμμετέχει η Στέλλα Σεφιανή
Είσοδος ελεύθερη

O Λουκάς Βασιλικός στα Μαθήματα Φωτογραφίας Ρεθύμνου
2025-02-27 19:00 | Οδός Τσαγρή, Τσαγρή 1, Ρέθυμνο, Ρεθύμνου, 74100, Ελλάδα
Ο Λουκάς Βασιλικός θα είναι μαζί μας να μας παρουσιάσει το φωτογραφικό του έργο και να συνομιλήσει μαζί μας για αυτό.
Tο βιογραφικό του:
Ο Λουκάς Βασιλικός γεννήθηκε το 1975 στο Ηράκλειο Κρήτης. Ζει και εργάζεται στην Αθήνα από το 1996. Η ενασχόλησή του με την φωτογραφία άρχισε το 2006.
Φωτογραφίες του έχουν δημοσιευτεί σε ελληνικά και ξένα περιοδικά και έχουν συμπεριληφθεί σε πλήθος εκδόσεων.
Το 2022 εξέδωσε το 1ο του προσωπικό βιβλίο με τίτλο Six degrees of Separation από τον Ιταλικό εκδοτικό Eyeshot. Είναι μέλος της διεθνής φωτογραφικής κολεκτίβας burn my eye.
Το βιβλίο του θα διατίθεται στην παρουσία του για τα άτομα που θα θέλουν να το αποκτήσουν.

Καθαρά Δευτέρα στο Ρέθυμνο
2025-03-03 12:00 - 16:00 | Δήμος Ρεθύμνου, Ρέθυμνο, Ρέθυμνο, Ρεθύμνου, 74100, Ελλάδα
Καθαρά Δευτέρα στο Ρέθυμνο
3 Μαρτίου 2024

12:00
• Γεράνι – Παραδοσιακό Γερανιώτικο Καρναβάλι που περιλαμβάνει το έθιμο της παρέλασης της Καμήλας.

• Αρμένοι: Αναβίωση εθίμου Μουντζουρώματος.

Καθαρά Δευτέρα στο Νευς Αμάρι
2025-03-03 13:00 | Αμάρι, Αμάρι, Αμάρι, Ρεθύμνου, 74061, Greece
Ο Πολιτιστικός Σύλλογος και η Κοινωνική Ομάδα Γυναικών Νευς Αμαρίου – Οψιγιά καλούν χωριανούς και φίλους να ανοίξουμε τη Σαρακοστή και να περάσουμε όμορφα στο χώρο του Σχολείου την Καθαρά Δευτέρα στη 1μ.μ

Καθαρά Δευτέρα στο Μέρωνα Αμαρίου
2025-03-03 13:00 - 17:00 | Μέρωνας, Μέρωνας, Μέρωνας, Ρεθύμνου, Ελλάδα
Σιμώσετε στον Μέρωνα, την Καθαρά Δευτέρα, να κάμουμε Σαρακοστή στο δροσερόν αέρα….
Φασόλια, ελιές, γλυκό κρασί και μουζουδές θα βρείτε, μα ανε πεινάτε πλιά πολύ, τη βούργια να κρατείτε
Αρκούδες, Χότζας, Προξενιό, Καμήλα και λεράδες, θα ‘ρθούνε να γλεντίσουνε με τσοι καταχανάδες
Ο Πολιτιστικός Σύλλογος Μέρωνα καλεί χωριανούς και φίλους να ανοίξουμε την Σαρακοστή και να περάσουμε όμορφα στο χώρο του Παλιού Σχολειού την Καθαρά Δευτέρα και από ώρα 1 μ.μ
Θα μας διασκεδάσει το συγκρότημα των:
Χαράλαμπου Αγγελάκη Λύρα Τραγούδι, Μανόλη Κυδωνάκη Λαούτο, Βαγγέλη Προβιά Λαούτο
Καλές Απόκριες σε όλους με υγεία!

«Οι Αρχιτέκτονες του Πολιτεύματος»: Εκδήλωση με αφορμή την έκδοση του ομώνυμου βιβλίου του Νίκου Αλιβιζάτου
2025-03-04 18:30 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Το Τμήμα Πολιτικής Επιστήμης του Πανεπιστημίου Κρήτης και οι εκδόσεις ΜΕΤΑΙΧΜΙΟ σας προσκαλούν στην εκδήλωση «Οι αρχιτέκτονες του πολιτεύματος», μια συζήτηση με αφορμή το νέο βιβλίο του ΝΙΚΟΥ Κ. ΑΛΙΒΙΖΑΤΟΥ, «ΜΑΥΡΟΚΟΡΔΑΤΟΣ ΚΑΙ ΤΡΙΚΟΥΠΗΣ, ΒΕΝΙΖΕΛΟΣ ΚΑΙ ΚΑΡΑΜΑΝΛΗΣ ΟΙ ΑΡΧΙΤΕΚΤΟΝΕΣ ΤΟΥ ΠΟΛΙΤΕΥΜΑΤΟΣ».
Για το βιβλίο θα μιλήσουν ο Νίκος Βαφέας, Καθηγητής και Κοσμήτορας της Σχολής Κοινωνικών Επιστημών του Πανεπιστημίου Κρήτης, ο Αλέξανδρος Κεσσόπουλος, Επίκουρος Καθηγητής του Τμήματος Πολιτικής Επιστήμης του Πανεπιστημίου Κρήτης, η Ήβη Μαυρομούστακου, Ομότιμη Καθηγήτρια του Τμήματος Πολιτικής Επιστήμης του Πανεπιστημίου Κρήτης, και η Ναταλία Ταμιωλάκη, Πρόεδρος Πρωτοδικών στο Διοικητικό Πρωτοδικείο Χανίων.
Χαιρετισμό θα απευθύνει ο Πρύτανης του Πανεπιστημίου Κρήτης, Γεώργιος Κοντάκης. Συντονίζει ο δημοσιογράφος Γιώργος Σαχίνης.
ΤΡΊΤΗ 4 ΜΑΡΤΙΟΥ 2025 – 6:30 μ.μ.
ΣΠΊΤΙ ΤΟΥ ΠΟΛΙΤΙΣΜΟΥ, Βερνάρδου 12, Παλιά πόλη – Ρέθυμνο

Παρουσίαση του νέου βιβλίου του Μίμη Ανδρουλάκη «Ποιος το ξέρει; Ποιος το ξέρει;»
2025-03-05 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Οι Εκδόσεις Πατάκη προσκαλούν την Τετάρτη 5 Μαρτίου στις 19:00 στην παρουσίαση του νέου βιβλίου του Μίμη Ανδρουλάκη «Ποιος το ξέρει; Ποιος το ξέρει;»
Ο συγγραφέας θα συνομιλήσει με τον δήμαρχο Ρεθύμνης Γιώργη Μαρινάκη.
Η εκδήλωση θα πραγματοποιηθεί στο Σπίτι του Πολιτισμού (Εμμανουήλ Βερνάρδου 12, Παλαιά Πόλη, Ρέθυμνο)

«Φεστιβάλ Ανθρωπιστικών και Κοινωνικών Επιστημών» στο Ρέθυμνο
2025-03-07 18:00 - 20:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
Την Παρασκευή 7 και το Σάββατο 8 Μαρτίου στο «Σπίτι του Πολιτισμού» στην Παλαιά Πόλη του Ρεθύμνου θα διεξαχθεί το πρώτο «Φεστιβάλ Ανθρωπιστικών και Κοινωνικών Επιστημών».
Το Φεστιβάλ Ανθρωπιστικών και Κοινωνικών Επιστημών διοργανώνεται από το Κέντρο Ερευνών και Μελετών του Πανεπιστημίου Κρήτης για τις Ανθρωπιστικές, τις Κοινωνικές και τις Επιστήμες της Αγωγής (ΚΕΜΕ-ΠΚ) και το Τμήμα Παιδείας, Νέας Γενιάς και Δια Βίου Μάθησης του Δήμου Ρεθύμνης σε συνδιοργάνωση με τις Διευθύνσεις Πρωτοβάθμιας και Δευτεροβάθμιας Εκπαίδευσης Ρεθύμνου.
Το Φεστιβάλ Ανθρωπιστικών και Κοινωνικών Επιστημών διοργανώνεται για πρώτη φορά φέτος και στοχεύει στον εμπλουτισμό του επιστημονικού εγγραμματισμού της κοινότητας του Ρεθύμνου, την ανάδειξη και την επικοινωνία της σημασίας των εν λόγω επιστημών, την ανάγκη καλλιέργειάς τους σε όλες τις βαθμίδες της εκπαίδευσης και στην παρουσίαση προβληματισμών και προκλήσεων που προκύπτουν καθημερινά από τις μεταβολές στο επιστημονικό γίγνεσθαι της χώρας μας.
Στο Φεστιβάλ Ανθρωπιστικών και Κοινωνικών Επιστημών συμμετέχουν ομάδες από μαθητές και μαθήτριες σχολείων της Πρωτοβάθμιας και της Δευτεροβάθμιας Εκπαίδευσης Ρεθύμνου παρουσιάζοντας θεατρικά δρώμενα, ειδικά προγράμματα παρέμβασης και εικαστικές δημιουργίες.
Υπό την καθοδήγηση των δασκάλων και των καθηγητών/καθηγητριών τους, συμμετέχουν μαθητές/μαθήτριες από τα σχολεία

2ο Δημοτικό Ρεθύμνου (συντονισμός: κ. Γεώργιος Ασπρούλης, Διευθυντής)
3ο Γυμνάσιο Ρεθύμνου (συντονισμός: κ. Μαρία Ψαράκη, Διευθύντρια – κ. Καλλιόπη Κουκλινού, κ. Μαρία Αλεξάκη, κ. Γεωργία Κουνδουράκη, κ. Νεκτάριος Σκεπετζής, εκπαιδευτικοί)
5ο Γυμνάσιο Ρεθύμνου (συντονισμός: κ. Κατερίνα Γιαβρίδη, εκπαιδευτικός)
Γυμνάσιο Ατσιπόπουλου (συντονισμός: κ. Κατερίνα Γιαβρίδη, εκπαιδευτικός)
Γενικό Λύκειο Ατσιπόπουλου (συντονισμός: κ. Ιωάννα Κατσινέλη, εκπαιδευτικός)

Ακολουθεί αναλυτικό πρόγραμμα:

Πανελλήνια Ημέρα Χημείας στο Ρέθυμνο
2025-03-09 11:00 | Δημοτικός Κήπος Ρεθύμνου, Rethymnon Municipal Garden, ΡΕΘΥΜΝΟ, Ρεθύμνης, 74132, Greece
To Περιφερειακό Τμήμα Κρήτης της Ένωσης Ελλήνων Χημικών γιορτάζει την Πανελλήνια Ημέρα Χημείας και στο Ρέθυμνο, την Κυριακή 9 Μαρτίου στις 11.00 το πρωί στον Δημοτικό Κήπο Ρεθύμνου, όπου η ομάδα εξωστρέφειας του Πανεπιστημίου Κρήτης θα πραγματοποιήσει πειράματα για μικρούς και μεγάλους!

Παρουσίαση του βιβλίου «Μεθυστής… στα χώματα της Κρήτης»
2025-03-11 19:00 | Σπίτι του Πολιτισμού, Βερνάδου 10, Ρέθυμνο, Ρεθύμνου, 74100, Ελλάδα
ΚΡΗΤΗ 1937-1945. Χρόνια σαν αιχμηρές ακίδες, αλλά και με φωτεινά φτεροκοπήματα. Ο Νέστορας πορεύεται με την αρχή: Ευτυχώς χρωστάω στη ζωή και δε μου χρωστάει. Η Αριάνθη αναρωτιέται: Μήπως αν τα βάνεις όλα σε τάξη σού ξεφεύγει η ζωή; Ο Μιχαλαριάς, με τη μισή καρδιά του από γρανίτη και την άλλη μισή από βαμβάκι, αφότου ξεκάμπισε στο χνούδι της γης, έζησε ωσάν μανιασμένος ταύρος. Η πασίχαρη Βιολέτα δηλώνει: Ή με τον Τίτο ή σε μοναστήρι. Ο Ντιραβένας, κατά πώς λέει, μετατρέπεται σε σκαντζόχοιρο για να μην τον φάνε οι αλεπούδες. Η Καδιανιά αντροκαλεί τα κύματα. Στο πρόσωπο του Χαραλάμπη Γιανναδάκη σμίγει η έκρηξη με τη γαλήνη.
Δικτατορία Μεταξά, το Ελληνοϊταλικό Μέτωπο, η μάχη της Κρήτης, η ανηλεής γερμανική κατοχή στο νησί και η αντίσταση. Τα φοβερά κι εγκληματικά αντίποινα των Γερμανών, η προπαγάνδα και η κατατρομοκράτηση του λαού, η κοινωνική ανισότητα, τα δόντια της πείνας, μαυραγορίτες, δωσίλογοι, καταδότες, άνθρωποι χωρίς κανέναν ηθικό και ιδεολογικό φραγμό, αλλά κι εκείνοι που, όταν στέκονται μπροστά σου, χαμηλώνεις το βλέμμα όπως στην κονταριά του ήλιου.
Ξυπόλυτες αλήθειες και παπουτσωμένα ψέματα. Ανυπόταχτοι, αγωνιστές, σκιαγμένοι, υποκριτές, πολτοποιημένες συνειδήσεις, μίσος, απληστία και αχαριστία. Η ψυχή της γυναίκας που χτυπήθηκε στο αμόνι της άνοιξης και του άντρα στο αμόνι του χειμώνα, ένα ματωμένο κροσσωτό κεφαλομάντιλο κι ο μεγαλύτερος πλούτος της ζωής: Δυο μάτια να σε θωρούν με λαχτάρα.
Ο κορυφαίος συγγραφέας ξεκινά τις παρουσιάσεις του βιβλίου του από την Κρήτη με πρώτο σταθμό το πολιτιστικό συνεδριακό κέντρο του Δήμου Ηρακλείου στις 8 Μάρτη. Την Τρίτη 11 Μαρτίου, 19.00, στο «Σπίτι του Πολιτισμού» στο Ρέθυμνο οι αναγνώστες θα ξεναγηθούν στις ζωές των δραματικών ηρώων του «Μεθυστή».
Όλες οι εκδηλώσεις θα πλαισιωθούν μουσικά με τραγούδια της Κρήτης.

Διάλεξη με θέμα «Το μαγικό, το θαυμαστό και το παράξενο στην Οθωμανική υπερφυσική παράδοση» στο Ι.Μ.Σ.
2025-03-11 20:00 | Ινστιτούτο Μεσογειακών Σπουδών, Νικηφόρου Φωκά 130, Ρέθυμνο, Ρεθύμνου, Ελλάδα
«Το μαγικό, το θαυμαστό και το παράξενο στην Οθωμανική υπερφυσική παράδοση» θα παρουσιάσει ο Ερευνητής του ΙΜΣ/ΙΤΕ κ. Μαρίνος Σαρηγιάννης, την Τρίτη 11 Μαρτίου 2025, στις 8 μμ το βράδυ, στο πλαίσιο των ανοιχτών επιστημονικών ομιλιών που συνδιοργανώνουν ο Δήμος Ρεθύμνου και το Ινστιτούτο Μεσογειακών Σπουδών του Ιδρύματος Τεχνολογίας και Έρευνας (ΙΤΕ).
Στην ομιλία του ο κ. Σαρηγιάννης θα παρουσιάσει κάποιες πτυχές της σχέσης των Οθωμανών με το υπερφυσικό στοιχείο κατά την πρώιμη νεότερη περίοδο, δηλαδή μέχρι τις αρχές του 19ου αιώνα. Η διάλεξη θα δώσει ένα περίγραμμα της παραδοσιακής κοσμοεικόνας της οθωμανικής κοινωνίας, με τον ρόλο που επιφύλασσε στα άστρα, τα τζίνι και άλλες συμπαντικές δυνάμεις, για να περάσει στη θαυματουργία και τη σημασία των ονείρων αλλά και γενικότερα τις επαφές με το Επέκεινα, συμπεριλαμβανομένων φαντασμάτων και βρικολάκων.
Τέλος, θα γίνει λόγος για τα διάφορα είδη μαγείας και θα τεθεί το ερώτημα αν μπορούμε να μιλήσουμε για μια πορεία “απομάγευσης” του κόσμου από τον 17ο αιώνα και εξής.

4η Διάλεξη της Σειράς «Τεχνητή Νοημοσύνη: Επιστήμη, Κοινωνία και Εκπαίδευση» στο Ξενία
2025-03-12 19:30 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Το Εργαστήριο “Τάλως – Τεχνητή Νοημοσύνη για τις Ανθρωπιστικές και Κοινωνικές Επιστήμες” του Πανεπιστημίου Κρήτης ανακοινώνει την τέταρτη διάλεξη της σειράς “Τεχνητή Νοημοσύνη: Επιστήμη, Κοινωνία και Εκπαίδευση”, η οποία επιδιώκει να φέρει τους πολίτες σε επαφή με σημαντικές εξελίξεις στην ΤΝ, διερευνώντας τις κοινωνικές, επιστημονικές και εκπαιδευτικές της προεκτάσεις.
Η διάλεξη θα πραγματοποιηθεί την Τετάρτη 12 Μαρτίου 2025, στις 19:30 στο Φοιτητικό Κέντρο Ξενία (έναντι Μαρίνας Ρεθύμνου, είσοδος από Νικ. Ψαρρού 46) και έχει θέμα: «Τεχνητή Νοημοσύνη και Εκπαίδευση: προκλήσεις και προοπτικές».
Ομιλήτρια θα είναι η Ελένη Κατσαρού, Καθηγήτρια στο Παιδαγωγικό Τμήμα Δημοτικής Εκπαίδευσης, με κριτικό συζητητή τον Παναγιώτη Αναστασιάδη, Καθηγητή του Παιδαγωγικού Τμήματος Δημοτικής Εκπαίδευσης του Π.Κ.
Η παρουσίαση αφορά στην επίδραση της Τεχνητής Νοημοσύνης (ΤΝ) στην εκπαίδευση, εστιάζοντας στις αλλαγές που επιφέρει και στις ευκαιρίες που προσφέρει. Αναλύεται η μετάβαση από την παραδοσιακή στη σύγχρονη εκπαίδευση, όπου η ΤΝ μπορεί να επηρεάσει τη δημιουργικότητα και απαιτεί την κριτική σκέψη. Επισημαίνεται η ανάγκη για νέα παιδαγωγική προσέγγιση, που περιλαμβάνει τον κριτικό γραμματισμό, την κατανόηση, ανάλυση και σύνθεση της πληροφορίας και την ανάπτυξη δεξιοτήτων σύνθετης επικοινωνίας. Τονίζεται ο ρόλος του/της εκπαιδευτικού στη διαχείριση της διαμεσολάβησης από την ΤΝ και η σημασία της ψηφιακής ενδυνάμωσης για όλους/ες, εκπαιδευτικούς και εκπαιδευόμενους/ες.
Τέλος, αναφέρεται η χρήση εργαλείων ΤΝ στη διδασκαλία, με έμφαση στην πολυφωνία, την καινοτομία και την ανατροφοδότηση της μάθησης.
Η συμμετοχή είναι ελεύθερη για το κοινό και θα ακολουθήσει συζήτηση, παρέχοντας την ευκαιρία στους/στις παρευρισκόμενους/ες να εκφράσουν τις απόψεις και απορίες τους.
Για περισσότερες πληροφορίες, παρακαλούμε επικοινωνήστε με το Εργαστήριο ΤΑΛΩΣ μέσω email: talosai@uoc.gr ή επισκεφθείτε τον ιστότοπο https://talos-ai4ssh.uoc.gr/.
Η παρακολούθηση της διάλεξης θα είναι δυνατή και εξ αποστάσεως
Join Zoom Meeting
https://uoc-gr.zoom.us/j/83733830751?pwd=[REDACTED]
Meeting ID: 837 3383 0751
Passcode: [REDACTED]

Εκδήλωση με θέμα: «Αποικιοκρατία, Βία και Ειρήνη στο Λίβανο και την Παλαιστίνη»
2025-03-13 19:00 | Φοιτητική Εστία – Πολιτιστικό Κέντρο Ξενία, Ψαρρού 46, Ρέθυμνο, Ρεθύμνου, 74100
Το Τμήμα Κοινωνιολογίας του Πανεπιστημίου Κρήτης σας προσκαλεί σε μια εκδήλωση με θέμα: «Αποικιοκρατία, Βία και Ειρήνη στο Λίβανο και την Παλαιστίνη».
Μια συζήτηση με τον Νικόλα Κοσματόπουλο, Καθηγητή Πολιτικής & Ανθρωπολογίας στο American University of Beirut, με αφορμή την έκδοση του νέου του βιβλίου “Master Peace: Lebanon’s Violence and the Politics of Expertise” (University of Pennsylvania Press, 2025).
Πέμπτη, 13 Μαρτίου – Ώρα: 19:00
Αίθουσα εκδηλώσεων Ξενία, Ψαρρού 46, Ρέθυμνο
Τη συζήτηση θα συντονίσει η Χαρά Κούκη, διδάσκουσα του Τμήματος Κοινωνιολογίας.

Ενημερωτική εκδήλωση με θέμα «Ελιά, κλιματική κρίση & νέες προκλήσεις»
2025-03-15 11:00 - 14:00 | Άγιος Ανδρέας Ρεθύμνου, Άγιος Ανδρέας Ρεθύμνου, Άγιος Ανδρέας Ρεθύμνου, Ρεθύμνου, 74100, Ελλάδα
Το ΑΚΟΜΜ-ΨΗΛΟΡΕΙΤΗΣ ΑΝΑΠΤΥΞΙΑΚΗ ΑΕ ΟΤΑ διοργανώνει ενημερωτική εκδήλωση με θέμα «Ελιά, κλιματική κρίση & νέες προκλήσεις» το Σάββατο 15 Μαρτίου από τις 11:00 έως τις 14:00, στο πρώην δημαρχείο Νικηφόρου Φωκά στον οικισμό Αγίου Ανδρέα (Τοπική Κοινότητα Γωνιάς).
Σκοπός της εκδήλωσης είναι η ενημέρωση της τοπικής κοινωνίας και των παραγωγικών φορέων για τις καλλιεργητικές μεθόδους με την χρήση των οποίων αφενός θα αμβλυνθούν οι συνέπειες της κλιματικής κρίσης και αφετέρου θα βελτιωθεί η ποιότητα των παραγόμενων γεωργικών προϊόντων και ειδικότερα της ελιάς η οποία αποτελεί το πρώτο σε παραγωγή γεωργικό προϊόν της Κρήτης.
Η εκδήλωση πραγματοποιείται στο πλαίσιο της ενημέρωσης – εμψύχωσης του τοπικού πληθυσμού της περιοχής παρέμβασης του ΑΚΟΜΜ-ΨΗΛΟΡΕΙΤΗΣ ΑΝΑΠΤΥΞΙΑΚΗ ΑΕ ΟΤΑ και χρηματοδοτείται από το Τοπικό Πρόγραμμα CLLD/LEADER.

9η Συνάντηση της Σχολής Γονέων της Ιεράς Μητρόπολης Ρεθύμνης & Αυλοποτάμου
2025-03-15 18:00 | Αίθουσα Ι.Ν. Τεσσάρων Μαρτύρων, Πλατεία Τεσσάρων Μαρτύρων, Ρέθυμνο, Ρεθύμνου, 74100, Ελλάδα
Σάββατο 15/3/2025,
Ώρα 6:00 μ.μ.
H 9η Συνάντηση της Σχολής Γονέων της Ιεράς Μητρόπολης Ρεθύμνης & Αυλοποτάμου θα πραγματοποιηθεί στην αίθουσα εκδηλώσεων του Ιερού Ναού Αγίων Τεσσάρων Μαρτύρων πόλεως Ρεθύμνης με θέμα «Γονέας ή Φίλος;». Ομιλητής ο π. Χαράλαμπος Παπαδόπουλος (Λίβυος), Θεολόγος-Συγγραφέας.
Ο ρόλος του γονέα είναι μοναδικός, ανεπανάληπτος και αναντικατάστατος. Τα παιδιά μας θα κάνουν φίλους στη ζωή τους, αλλά γονείς έχουν μόνο εμάς. Οφείλουμε, λοιπόν, να αγκαλιάσουμε αυτόν τον ρόλο με σιγουριά και αγάπη, χωρίς φόβο και δισταγμό.
Δε χρειάζεται να ανησυχούμε αν θα μας συμπαθούν πάντα ή αν θα γίνουμε οι “κακοί” της στιγμής. Το σημαντικό είναι να δίνουμε στα παιδιά μας την ασφάλεια, τις αξίες και την καθοδήγηση που χρειάζονται για να μεγαλώσουν σωστά. Η γονεϊκότητα δεν είναι ένας ρόλος που διαλέγουμε να παίξουμε περιστασιακά – είναι μια βαθιά, διαρκής αποστολή που διαμορφώνει το μέλλον των παιδιών μας.

Ομιλία με θέμα «Γονεϊκή Επιτρεπτικότητα: οι συνέπειες στην ψυχική ζωή των παιδιών» στο Φουρφουρά Αμαρίου
2025-03-17 18:00 | Φουρφουράς, Φουρφουράς, Φουρφουράς Αμαρίου, Ρεθύμνου, Ελλάδα
Το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας Π.Ε Ρεθύμνης, στο πλαίσιο της συνεργασίας του με τους Δήμους της Π.Ε. Ρεθύμνου, την Ιερά Μητρόπολη Ρεθύμνης και Αυλοποτάμου και την Ιερά Μητρόπολη Λάμπης, Συβρίτου και Σφακίων, τις Διευθύνσεις Πρωτοβάθμιας και Δευτεροβάθμιας Διεύθυνσης Ρεθύμνου και τους κατά τόπους φορείς και Πολιτιστικούς Συλλόγους υλοποιεί σειρά ομιλιών για γονείς με θέμα: «Γονεϊκή Επιτρεπτικότητα: οι συνέπειες στην ψυχική ζωή των παιδιών», σε όλη την Περιφερειακή ενότητα Ρεθύμνου.
Η ανατροφή των παιδιών αποτελεί μια από τις πιο απαιτητικές, αλλά και πιο ουσιαστικές ευθύνες που έχει ένας γονιός. Αρκετές φορές οι γονείς, στην προσπάθειά τους να διαμορφώσουν ένα υποστηρικτικό και μη αυστηρό περιβάλλον για τα παιδιά τους, προκειμένου να προάγουν τη δημιουργικότητα, την αυτονομία και την αυτοπεποίθησή τους, πέφτουν στην παγίδα της επιτρεπτικότητας, ενός γονικού στυλ που χαρακτηρίζεται από χαλαρότητα ως προς τα όρια και τους κανόνες.
Σε μια εποχή που το μεγάλωμα των παιδιών είναι γεμάτο προκλήσεις και ανασφάλειες, στόχος μας είναι να συναντηθούμε με τους γονείς , να συζητήσουμε τον τρόπο που η επιτρεπτικότητα στην ανατροφή των παιδιών μπορεί να επηρεάσει την ψυχική υγεία και την κοινωνική τους ανάπτυξη και να αναδείξουμε τη σημασία της υγιούς οριοθέτησης.
Η ομιλία θα πραγματοποιηθεί τη Δευτέρα 17/03/2025 και ώρα 18.00, στο Πολιτιστικό-Κοινωνικό Κέντρο Αμαρίου, στον Φουρφουρά.

Παρουσίαση του βιβλίου του Γιώργου Σταράκη «ΔΟΣΙΛΟΓΟΙ ΣΤΟ ΦΡΟΥΡΙΟ ΚΡΗΤΗ 1941-1944»
2025-03-17 18:00 | Βιβλιοπωλείο Κλαψινάκης, Ηγουμένου Γαβριήλ 59, Ρέθυμνο, Ρεθύμνου, 74100, Ελλάδα
Η παρουσίαση του βιβλίου του Γιώργου Σταράκη «ΔΟΣΙΛΟΓΟΙ ΣΤΟ ΦΡΟΥΡΙΟ ΚΡΗΤΗ 1941-1944» θα πραγματοποιηθεί τη Δευτέρα 17 Μαρτίου 2025 και ώρα 18:00 στο Βιβλιοχαρτοπωλείο «Κλαψινάκης», Λεωφόρος Ηγ. Γαβριήλ 59 (έναντι Δημοτικού Κήπου).
Μια ιστορική αναδρομή στα χρόνια της Κατοχής, μέσα από ντοκουμέντα και μαρτυρίες.
